Isabelle Nell van Niekerk - 2010-04-09 Die Sanlam/LitNet Aanlynskryfskool: SkryfNet XXV - Poësie Eerste weergawe van Isabelle Nell van Niekerk se gedig: Grenslose suburbia Sondae ry 4x4’s kortpad deur die plakkerskamp na die parkeerterrein van die Megagemeente langsaan. In dié suburban ghetto sit squatters in die son voor die sinkkaias. Tussen die shacks aas bronstige honde en skud vroue kooigoed uit. Runaways en skaapkoppe drup vet in konkas en transistormusiek pols deur die plakkersdorp. Gehurk in die stof gooi dwellers dice op die Kwaito beat. Tydens die uitreikaksie na die oggenddiens word die kortpad se stof seremonieel van die plakkers se voete afgewas. Ná kerk ry die 4x4’s weer stofpad terug huis toe. << Terug na SkryfNet XXV << 200 kg onwettige kabels uit informele nedersetting verwyder | Maroela Media
Minstens 200 kg kabels wat onwettige elektrisiteitsverbindings aan ongeveer 500 persone verskaf het, is Dinsdag uit Zandspruit, ŉ groot informele nedersetting wes van Johannesburg, verwyder.
“Vier voertuie is gebruik om die kabels uit die gebied te vervoer,” het Wayne Minnaar, woordvoerder van die Johannesburgse metropolisie, gesê.
Eskom, die Suid-Afrikaanse Polisiediens en die JMPD het op die informele nedersetting teen Beyers Nauderylaan in Honeydew toegeslaan en die klopjag het ŉ hele dag lank geduur.
Lamppale en elektrisiteitsbokse is gestroop van die onwettige verbindings.
Volgens Minnaar was daar geen teenstand van die gemeenskap nie. Niemand is beseer nie en niemand is in hegtenis geneem nie. “Die verbindings is nie net elektrisiteitsdiefstal nie, maar ook baie gevaarlik,” het hy gesê.
Eskom sal die kabels hou en verdere ondersoek instel.
As hul dit in Soweto kan doen sal hulle tonne kabels kry en daar sal nie gou weer beurtkrag wees nie. Verkoop die koper en koop diesel vir die kragopwekkers.
Dit is ‘n slegte tyd om die mense nou aan te vat oor kragdiefstal. Volgende jaar is verkiesingtyd. Onthou in hulle oë is dit nie diefstal nie. Die ANC het hulle krag belowe en nog nie gegee nie, nou spaar hulle Eskom die moeite en lê dit sommer self aan! Dit moes al lankal gebeur het en daar moes al lankal meters vir voorafbetaalde krag geinstalleer gewees het. Alhoewel ‘n duur proses, sou die uitgawe al terugbetaal gewees het. Die wat dan gesteel het moes net so bietjie skokbehandeling toegedien geword het….
Knersus D · 4 jaar gelede
Briljant gestel Hermanus! Ek verkneukel myself elke keer as ‘n outjie bietjie skok behandeling kry!!
Daar is skelms wat die mense uitbuit. My bediende het R3000 betaal vir een kragprop. Sommer aangele van die naaste paal. Ek verduidelik aan haar dat die regering dit gaan kom uitaal want dis diefstal en onwettig. Haar antwoord was “nee, ek het mos betaal.” En dit gebeur toe. Escom het daarheen gegaan en toe hulle begin om die drade te verwyder toe stook die inwoners hulle met klippe en die werkers gee toe pad. So sit hulle nounog met hulle verbindings. Hermanus jys reg!! Sy se hulle is krag belowe< nou vat hulle dit net self.
Dit is net die manier waarop die kragverbindings gedoen is.Dit is lewensgevaarlik deur amateurs gedoen sonder die inagneming van stroomdra vermoens en geen uitklink fasiliteite nie.Daar was al gevalle wat ongeveer 20huise op 11000volt gekoppel was en aangeskakel was wat tot grootskaalse vernietiging van die sekondere stelsel gelei het met inbegrip van huis houdelike toestelle.